કોઈ ખડકને નદીએ વચ્ચેથી કોતરી નાખ્યો હોય તેવો આ પૂલ જેવો ખડક ૭૦ મીટર ઊંચો છે. આજે તેની નીચે નદી નથી પણ જમીન પર પૂલની જેમ ઊભો છે. નવાઈની વાત એ છે કે આ પૂલ આયર્ન ઓક્સાઈડ અને કેલ્શિયમ કાર્બોનેટના ખડકોનો બનેલો છે. આ ખડકો બપોરના તડકામાં જાંબલી રંગના દેખાય છે. જેમ જેમ તડકો ઓછો થતો જાય તેમ તેમ લાલ રંગના દેખાવ છે. અને રાત્રે કથ્થાઈ રંગના થઈ જાય છે. પૂનમની ચાંદનીમાં આ ખડક સફેદ થઈ જાય છે.આમ તે રંગ બદલતો હોવાથી તેને રેઈનબો બ્રિજ એટલે કે મેઘ ધનુષી પૂલ નામ અપાયું છે.